Contingut

# Compleció de paraules

Permet definir les opcions per a la compleció de paraules habituals mentre escriviu.

Per a accedir a aquesta ordre...

Trieu la pestanya Eines ▸ Correcció automàtica ▸ Opcions de correcció automàtica ▸ Compleció de paraules.

Compleció de paraules per a documents de text

## Habilita la compleció de paraules

Emmagatzema les paraules utilitzades amb freqüència i completa automàticament una paraula quan introduïu tres lletres que coincideixin amb les tres primeres lletres d'una paraula emmagatzemada.

## Afegeix espais

Si no afegiu puntuació després de la paraula, el LibreOffice hi afegirà un espai. Aquest espai s'afegirà just quan comenceu a escriure la paraula següent.

## Mostra com a consell

Mostra la paraula completada com a indicador d'ajuda.

## Recull les paraules

Afegeix a una llista les paraules que s'utilitzen freqüentment. Per a treure una paraula de la llista de compleció de paraules, seleccioneu-la i feu clic a Suprimeix l'entrada.

## En tancar un document, suprimeix de la llista les paraules recollides d'aquest document

Quan aquesta opció està activada, la llista s'esborra en tancar el document actual. Quan està desactivada, fa que la llista de compleció de paraules estigui disponible per als altres documents en tancar el document actual. La llista està disponible fins que sortiu del LibreOffice.

## Accepta amb

Seleccioneu la tecla que vulgueu utilitzar per acceptar la compleció de paraules automàtica.

Premeu Esc per rebutjar la compleció.

## Longitud mínima

Introduïu la longitud mínima de les paraules perquè la funcionalitat de compleció les tingui en compte.

## Entrades màximes

Introduïu el nombre màxim de paraules que vulgueu emmagatzemar a la llista de compleció de paraules.

## Llista de compleció de paraules

Enumera les paraules recopilades. Aquesta llista és vàlida fins que tanqueu el document actual. Per a fer que la llista estigui disponible per a altres documents de la sessió actual, desactiveu «En tancar un document, suprimeix de la llista les paraules recollides d'aquest document».

Si l'opció de verificació ortogràfica automàtica està activada, només es recolliran les paraules reconegudes per aquesta funció.

## Suprimeix les entrades

Suprimeix la paraula o les paraules seleccionades de la llista de compleció de paraules.

### Botons de diàleg

#### Reinicialitza

Reinicialitza els valors modificats als valors anteriors de la pestanya.

#### Cancel·la

Tanca el diàleg i descarta tots els canvis.

#### D'acord

Desa tots els canvis i tanca el diàleg.

Temes relacionats

Compleció de paraules per a documents de text